Source: http://universulromanesc.org/noua-constitutie-a-romaniei/titlul-i-principii-generale/principii-generale/203-constitutia-romaniei-constitutia-cetatenilor-articolul-2-suveranitatea.html
Timestamp: 2017-07-21 16:31:29+00:00

Document:
Constituţia României - Constituţia Cetăţenilor ARTICOLUL 2: Suveranitatea - UNIVERSUL
Suport: Mişcarea pentru Constituţia Cetăţenilor („MCC"); Varianta Cojocaru; Constituţia Cetăţenilor - pe întelesul tuturor (AICI); Platforma Acţiunii Pentru Eliberarea României; Procesul - Dos. CEDH/CEDO 54615/12; Fonduri de documente; PLAYLIST - Constituţia Cetăţenilor; Constantin Cojocaru, contact:TPH-EMAIL, (Facebook) ...	Constituţia României - Constituţia Cetăţenilor ARTICOLUL 2: Suveranitatea Constituţia României - Constituţia Cetăţenilor TITLUL -I- Principii generale ARTICOLUL 2: Suveranitatea
Alineatul (1) va avea următorul cuprins: „(1) Suveranitatea naţională aparţine poporului, care o exercită prin referendum, ca instrument al democraţiei directe, şi prin autorităţile statului şi autorităţile locale, constituite potrivit Constituţiei, prin alegeri libere, periodice şi corecte .” După alineatul (1), se introduc două noi alineate, cu următorul cuprins: „(1.1) Poporul încredinţează o parte din atributele suveranităţii sale autorităţilor statului şi autorităţilor locale, care le exercită în numele şi în interesul poporului, potrivit Constituţiei. (1.2) Orice încălcare a mandatului încredinţat autorităţilor statului şi autorităţilor locale va fi sancţionat de popor, prin referendum, potrivit Constituţiei ” (2) Nici un grup şi nici o persoană nu pot exercita suveranitatea în nume propriu.
= Constituţia României 2003 = TITLUL -I- Principii generale ARTICOLUL 2: Suveranitatea (1) Suveranitatea naţională aparţine poporului român, care o exercită prin organele sale reprezentative, constituite prin alegeri libere, periodice şi corecte, precum şi prin referendum. (2) Nici un grup şi nici o persoană nu pot exercita suveranitatea în nume propriu. (Constituţia României) Detalii (dezbatere publică articol) pe Forum Noua Constituţie a României - Constituţia cetaţenilor
Noţiunea de suveranitate naţională defineşte calitatea de a fi suveran, de a avea puterea supremă, de a avea ultimul cuvânt în ce priveşte stabilirea normelor de convieţuire dintre membrii unei naţiuni, ai unui popor, sau altul. Actuala Constituţie a României afirmă, aici, în alineatul (1) al articolului 2, dreptul poporului român de a fi propriul său stăpân, de a fi suveran la el acasă, de a avea ultimul cuvânt în aprobarea şi aplicarea legilor ţării. Vom vedea, însă, imediat, că, prin alte articole ale sale, actuala Constituţie a României deposedează complet poporul român de suveranitatea sa naţională, transformă această prevedere constituţională într-o vorbă goală, într-o formă lipsită de conţinut. Suveranitatea naţională este acaparată de stat, de autorităţile şi instituţiile statului, la rândul lor acaparate de mafia politică şi este folosită pentru satisfacerea intereselor acestei mafii. Observăm, pentru început, că, potrivit actualei Constituţii(Constituţia României 2003), suveranitatea naţională este exercitată, mai întâi, de către organele „reprezentative” ale poporului şi numai apoi direct, de popor, prin referendum. Deja, prin această ordonare a exercitării suveranităţii, „reprezentanţii” au fost plasaţi deasupra poporului, în faţa acestuia. Iată şi textul alineatului (1) al articolului 61 din actuala Constituţie a României: „(1) Parlamentul este organul reprezentativ suprem al poporului roman şi unica autoritate legiuitoare a ţării.” Reţinem, deci, că Parlamentul este UNICA autoritate legiuitoare a ŢĂRII. Parlamentul nu este unica autoritate legiuitoare a STATULUI, aşa cum este normal şi firesc să fie, ci a ŢĂRII. Nimeni nu mai poate legifera, nu mai poate adopta legi în România în afara Parlamentului. Nici chiar poporul român. Poporul român este, astfel, deposedat de dreptul său suveran de a legifera, de a adopta legi care să reglementeze relaţiile dintre români, sau dintre români şi statul lor. Poporul român este deposedat de dreptul său suveran de a modifica, a completa sau de a anula legile strâmbe adoptate de Parlament. Aşa a fost posibil ca, în România, să fie adoptate legile prin care poporul român a fost deposedat de capitalul acumulat de el de-a-lungul istoriei, ca şi legile prin care acest capital a fost trecut în proprietatea mafiei politice autohtone şi a celei transnaţionale, prin aşa-numita „privatizare”, ca şi toate legile care au adus societatea românească în actualul marasm economic, politic, social şi moral. Lucrurile nu se opresc aici. Demagogic, prin articolul 74, cetăţenilor, adică poporului, li se recunoaşte dreptul de iniţiativă legislativă, adică dreptul de a propune legi. Acestea trebuie, însă, aprobate de Parlament. Propunerea legislativă făcută de 100.000 de cetăţeni nu poate fi supusă aprobării poporului. Dacă Parlamentul o respinge, rămâne respinsă. Tot demagogic, la alineatul (1) al articolului 2, actuala Constituţie a României stabileşte că poporul român îşi exercită suveranitatea naţională şi „prin referendum”. Numai că aceiaşi Constituţie (Constituţia României 2003), la articolul 90, îl investeşte numai pe Preşedintele României cu dreptul de a iniţia referendumul prin care poporul poate să-şi exprime voinţa cu privire la probleme de interes naţional. Conform actualei Constituţii, poporul român nu poate iniţia un astfel de referendum. Deşi la alineatul (4) al articolului 1 actuala Constituţie (Constituţia României 2003) stabileşte că „statul se organizează potrivit principiului separaţiei şi echilibrului puterilor - legislativă, executivă şi judecătorească - în cadrul democraţiei constituţionale”, iată că la alineatul (1) al articolului 61, aceeaşi Constituţie (Constituţia României 2003) uită şi de separaţie şi de echilibru şi stabileşte că Parlamentul este ORGANUL REPREZENTATIV SUPREM. În baza acestei prevederi, Parlamentul României nu mai este nici putere SEPARATĂ, de celelalte PUTERI ale statului şi nu mai este nici NUMAI putere LEGISLATIVĂ. Parlamentul devie, astfel putere SUPREMĂ, nu numai în STATUL ROMÂN, ci în întreaga societate românească. Parlamentul este cel care numeşte Guvernul adică puterea executivă, Preşedintele, ales de popor, având numai rolul de întreţinere a circului politic. Parlamentul este cel care validează membrii Consiliului Superior al Magistraturii, puterea judecătorească. Tot Parlamentul numeşte membrii Curţii Constituţionale, ai Curţii de Conturi, ai Consiliului Naţional al Audiovizualului, ai Consiliului de Integritate, ai Autorităţii de Supraveghere Financiară, ai Consiliului de Administraţie al Băncii Naţionale. Lista poate fi continuată. Parlamentul controlează, practic, toate autorităţile şi instituţiile statului român. Nici vorbă de separaţie şi echilibru al puterilor în stat, nici vorbă de democraţie constituţională. În România, prin aceste prevederi constituţionale, a fost creat un stat totalitar, în care poporul a fost deposedat de suveranitatea naţională, această suveranitate fiind exercitată de o minoritate organizată în aşa-numite partide politice, care a acaparat Parlamentul României prin lovitura de stat din decembrie 1989 şi îl menţine sub control prin fraudarea alegerilor, prin manipularea, şantajarea şi mituirea electoratului. Noua Constituţie a României, propusă de Mişcarea pentru Constituţia Cetăţenilor, redă poporului român suveranitatea naţională, scoate statul român de sub controlul mafiei politice şi-l pune sub controlul direct al poporului. În noua Constituţie a României, articolul 2, referitor la suveranitate, va fi modificat şi completat astfel: Alineatul (1) va avea următorul cuprins: „(1) Suveranitatea naţională aparţine poporului, care o exercită prin referendum, ca instrument al democraţiei directe, şi prin autorităţile statului şi autorităţile locale, constituite potrivit Constituţiei, prin alegeri libere, periodice şi corecte.” După alineatul (1), se introduc două noi alineate, cu următorul cuprins: „(1.1) Poporul încredinţează o parte din atributele suveranităţii sale autorităţilor statului şi autorităţilor locale, care le exercită în numele şi în interesul poporului, potrivit Constituţiei. (1.2) Orice încălcare a mandatului încredinţat autorităţilor statului şi autorităţilor locale va fi sancționat de popor, prin referendum, potrivit Constituţiei” Iată şi noul text al articolului 61, referitor la atribuţiile Parlamentului: “(1) Parlamentul exercită puterea legislativă în statul român, în limitele stabilite prin Constituţie. (2) Parlamentul nu poate adopta legi, hotărâri sau moţiuni care sunt contrare rezultatului unui referendum naţional valabil. (3) Poporul poate aproba legi, prin referendum naţional, în orice domeniu, inclusiv legi prin care să modifice, să completeze, sau să anuleze legi adoptate de Parlament. (4) Parlamentul este alcătuit dintr-o singură Cameră denumită Camera Reprezentanţilor.” Suveranitatea naţională va fi exercitată, în primul rând, de popor, prin referendum, ca instrument al democraţiei directe. Numai apoi prin autorităţile statului, dar şi prin cele locale. Nu orice autorităţi, ci numai cele constituite potrivit Constituţiei, prin alegeri libere, periodice şi corecte. Autorităţile statului şi autorităţile locale primesc, de la popor, prin Constituţie, numai o parte din atributele suveranităţii naţionale, pe care le exercită nu de capul lor, ci în numele şi în interesul poporului, potrivit Constituţiei. Restul atributelor suveranităţii naţionale sunt reţinute şi exercitate, direct, de popor, prin referendum. Mai mult, poporul îşi rezervă dreptul de a sancţiona, prin referendum, orice încălcare a mandatului încredinţat autorităţilor statului sau autorităţilor locale. Parlamentul nu va mai fi nici ORGAN SUPREM, nici UNICA autoritate legiuitoare a ŢĂRII. Va fi una din autorităţile statului român. Va fi acea componentă a statului investită cu puterea de a adopta legi. Nu orice legi, ci numai cele conforme cu prevederile Constituţiei. Parlamentul nu poate adopta legi care sunt contrare rezultatului unui referendum naţional. Poporul poate, însă, să adopte legi, prin referendum, în orice domeniu, inclusiv legi prin care să modifice, să completeze, sau să anuleze legi strâmbe adoptate de Parlament. Parlamentul va avea numai dreptul de a adopta legi. Nici un alt drept. Parlamentul nu va mai numi pe nimeni, în nici o altă componentă a statului român. Poporul este cel care va alege pe toţi cei care vor conduce diferitele componente ale statului român. Poporul este cel care îi va demite pe toţi cei aleşi în funcţii publice, inclusiv pe membrii Parlamentului.
Poporul este autoritatea SUPREMĂ a societăţii româneşti, nu Parlamentul şi nici o altă componentă a statului. *-*-*
*-*-*-*-*	Comments 0
Desteptarea Romani! — Chejneanu Teofil
Domnule Constantin Cojocaru, am citit cu mare atentie comentariul dumneavoastra, sunt deacord cu tot ce ati scris mai sus. Totusi, ce ne facem la referendum, pentru adoptarea urmatoarei legi {de exemplu}; ” Legea privind salariul lunar al angajatului [muncitorului], salariul lunar al angajatului va fi de 2/3 din profitul lunar produs de angajat” Aceasta lege este necesara pentru a stimula angajatul si totodata va echilibra “balanta” actuala dintre profitul angajatorului si profitul angajatului. Aceasta “lege”, am “cules-o” din datina poporului nostru Roman. Pana in 1947, cand au venit evreii la putere in tara noastra, cel care avea pamant mai mult si nu reusea sa-l lucreze[arat,se manat,prasit, cules] pe tot, o parte din el il dadea in arenda altui taran, conditia fiind ca, dupa stringerea recoltei in toamna, taranul sa-i dea proprietarului 1/3 {o treime} din recolta. Bineinteles taranul {in cazul nostru angajatul, muncitorul} ramanea cu 2/3 din recolta. Pai va dati seama cu ce drag muncea taranul, stiind ca va lua 2/3. Raportat la ce sa intamplat cu economia tari noastre, dupa lovitura de stat din 1989, daca muncitori erau platiti dupa acest principiu {2/3 din cat produceau}, am curaj sa bag mana in foc ca nici o intreprindere, uzina, fabica,…..etc, nu mai era “vanduta pe 1 leu” sau “vanduta la fiare vechi”! Sa revenim la adoptarea prin referendum al acestei “legi de 2/3 ” {sa o denumim “Legea 2/3″}. Din actualul sistem ticalosit fac parte aproximativ 10 milioane de cetateni; 2 milioane de bugetari + familiile lor care insumeaza alte 2 milioane de cetateni, deci pana acum avem 4 milioane de cetateni { eu le spun creaturi!}, care nu vor da vot favorabil, deoarece le “convine” in actualul sistem ticalosit. Ceilalti 6 milioane sunt pensionarii care s-au obisnuit cu sistemul ticalosit ce a fost pana in 1989, adica alti puturosi care s-au obisnuit sa astepte pensia, altfel erau in strada la manifestatiile impotriva actualului guvern de tradatori ai tari noastre {numai in Bucuresti sunt celputin 600-700 de mii de pensionari, de ce nu ies in strada!, va spun eu, deoarece le convine acest sistem ticalosit}. Deci nu avem nici o sansa sa castigam prin referendum, deoarece suma 4 milioane {3 milioane care au plecat sa munceasca afara + 1 milion care muncesc in tara, vezi cei 1 milion care au semnat pentru Legea Cojocaru}. Asa ca nu sunt sanse la referendum, deoarece sunt prea multi escroci {vezi nr. de bugetari}, hoti {vezi nr. de pensionari},bet ivi si prosti in tara noastra! Aceasta este parerea mea, dupa ce i-am studiat 30 de ani.
Pagina principalăNoua ConstituţieTITLUL -I- Principii generalePrincipii generaleConstituţia României - Constituţia Cetăţenilor ARTICOLUL 2: Suveranitatea
Total480445
Friday, 21 July 2017 16:31 Vizitatori/cititori

References: ARTICOLUL 2
 ARTICOLUL 2
 ARTICOLUL 2
 ARTICOLUL 2
 articolul 74
 articolul 90
 articolul 2
 ARTICOLUL 2